

Κθ35οη: 8Ι0Β_ 
(θπιΙίθεΜθεΙ) 

1_οο3ΐϊοη: ΑΙίιβηΙ ΕϋιηϊΚο 
Τγρο9Γ3(ίο ι 


4037 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 237 

4 Νοεμβρίου 2013 

Το παρόν ΦΕΚ επανεκτυπώθηκε λόγω παράλειψης 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

241. Κανονισμός Λειτουργίας, Διοικήσεως και Διαχει- 
ρίσεως του Ιερού Προσκυνήματος Αγίου Ανδρέ- 
ου Πατησίων (οδός Λευκωσίας αρ. 40) της Ιερός 

Αρχιεπισκοπής Αθηνών. 1 

245. Περί συστάσεως και λειτουργίας Εκκλησιαστι¬ 
κού Μουσείου Μικρασιατικού Πολιτισμού, του 
Ιερού Προσκυνήματος Οσίου Ιωάννου του Ρώσ- 

σου, της Ιερός Μητροπόλεως Χαλκίδος. 2 

243. Περί τροποποιήσεως του υπ’ αριθμ. 42/1972 Κα¬ 
νονισμού λειτουργίας του Εκκλησιαστικού Μου¬ 
σείου, της Ιερός Μητροπόλεως Μυτιλήνης, Ερεσ- 
σού και Πλωμαρίου. 3 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 241/2013 
Κανονισμός Λειτουργίας, Διοικήσεως και Διαχειρίσεως 
του Ιερού Προσκυνήματος Αγίου Ανδρέου Πατησί¬ 
ων (οδός Λευκωσίας αρ. 40) της Ιερός Αρχιεπισκο¬ 
πής Αθηνών. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβόντες υπ’ όψιν: 

1. Τις διατάξεις των άρθρων 1 παρ. 2-4, 29, 36 παρ. 6, 
59 και 67 του Νόμου 590/1977 (ΦΕΚ Α' 146), 

2. το άρθρον 73 παρ. 1 του ν. 3028/2002 (ΦΕΚ Α' 153) 

3. το γεγονός ότι ο Ιερός Ναός Αγίου Ανδρέου επί 
της οδού Λευκωσίας αρ. 40 περιοχής Πατησίων Αθηνών 
αποτελεί μνημείον μεταβυζαντινών χρόνων του 16ου 
αιώνος και τόπον μαρτυρίου της Αγίας Φιλοθέης της 
Αθηναίας, γόνου της οικογένειας των Μπενιζέλων, έχει 
αναστηλωθεί από τον Ακαδημαϊκόν Αναστάσιον Ορλάν- 
δον και έχει αγιογραφηθεί υπό του Φωτίου Κόντογλου 

4. Την έκπαλαι ύπαρξιν και λειτουργίαν του Ιερού Ναού 
Αγίου Ανδρέου περιοχής Πατησίων Αθηνών της Ιερός 
Αρχιεπισκοπής Αθηνών, ο οποίος ως τόπος μαρτυρίου 
της Αγίας Φιλοθέης της Αθηναίας έχει καταστεί υπερ¬ 


τοπικής σημασίας Ιερός Ναός μαρτυρουμένης της σημα¬ 
σίας του από το επιτελούμενον πνευματικόν έργον των 
Εφημερίων του I. Ναού με ομάδες νέων, την προσέλευσιν 
πιστών εκ του λεκανοπεδίου Αττικής, την διάθεσιν πε¬ 
ριουσιών δια διαθηκών προς όφελος της χριστιανικής 
νεότητος της περιοχής, όπου και ο Ιερός Ναός. 

5. Την ανάγκην της καλής λειτουργίας του Ιερού Ναού, 

6. Την υπ’ αριθμ. 2523/2.10.2013 Απόφασιν και την υπ’ 
αριθμ. 2581/8.10.2013 Πρότασιν του Μακαριωτάτου Αρ¬ 
χιεπισκόπου Αθηνών και πόσης Ελλάδος κ. Ιερωνύμου, 

7. Την από 10.10.2013 Απόφασιν της Δ.Ι.Σ. 

Ψηφίζομεν τον παρόντα Κανονισμόν Λειτουργίας, 

Διοικήσεως και Διαχειρίσεως του Ιερού Προσκυνήμα¬ 
τος Αγίου Ανδρέου περιοχής Πατησίων της Ιερός Αρ¬ 
χιεπισκοπής Αθηνών της Ιερός Αρχιεπισκοπής Αθηνών 
έχοντα ούτω: 

Κανονισμός Λειτουργίας, Διοικήσεως και 
Διαχειρίσεως του Ιερού Προσκυνήματος 
Αγίου Ανδρέου περιοχής Πατησίων 
της Ιερός Αρχιεπισκοπής Αθηνών 

Αρθρον Ιον 

Ο επί της οδού Λευκωσίας αρ. 40 περιοχής Πατησίων 
Αθηνών Ιερός Ναός Αγίου Ανδρέου της Ιερός Αρχιε¬ 
πισκοπής Αθηνών, τόπος μαρτυρίου της Αγίας Φιλο¬ 
θέης της Αθηναίας, ο οποίος απολαύει της αγάπης και 
ευσεβείας των κατοίκων των Αθηνών, έχει από ετών 
καταστεί προσκυνηματικός τόπος και Ιερός χώρος τε- 
λέσεως Ιερών Ακολουθιών και αγιαστικών πράξεων της 
Ανατολικής Ορθοδόξου Εκκλησίας ημών, ανακηρύσσεται 
Ιερόν Προσκύνημα της Ιερός Αρχιεπισκοπής Αθηνών και 
αποτελεί εκκλησιαστικόν Νομικόν Πρόσωπον Ιδιωτικού 
Δικαίου, τελούν υπό την άμεσον εποπτεία της Ιερός Αρ¬ 
χιεπισκοπής Αθηνών, διοικούμενον κατά τας διατάξεις 
του παρόντος Κανονισμού. 

Αρθρον 2ον 
Σκοποί 

Σκοποί του Ιερού Προσκυνήματος είναι: 

α. Η προαγωγή και εξυπηρέτησις της πόσης φύσεως 
λειτουργίας, η συντήρησις, αναστήλωσις, ανάδειξις, με¬ 
λέτη και διάσωσις του Ιερού Ναού Αγίου Ανδρέου Πατη- 

σίων Αθηνών (οδός Λευκωσίας αρ. 40) και η οικονομική 
στήριξις αυτού εκ των ετησίων προσόδων του. 

β. Η ανάπτυξις και ενίσχυσις χριστιανικού πνευματι¬ 
κού, φιλανθρωπικού, πολιτιστικού και ιεραποστολικού 
έργου προς όφελος των κατοίκων της περιοχής του 
Προσκυνήματος και της Ιερός Αρχιεπισκοπής Αθηνών 
γ. Η οικονομική ενίσχυσις της χριστιανικής διαπαι- 
δαγωγήσεως της νεότητος της Ιερός Αρχιεπισκοπής 
Αθηνών (κατασκηνώσεις Ι.Α.Α., Γραφείον Νεότητος Ι.Α.Α. 
κ.λπ.) δί απολήψεως ποσοστού 20% εκ των κατ’ έτος 
καθαρών εσόδων της διαχειρίσεως του Ιερού Προσκυ¬ 
νήματος. 

δ. Η εν γένει οικονομική στήριξις εις απόρους ή η 
χορήγησις υποτροφιών σε απόρους σπουδαστάς. 

Αρθρον 3ον 
Πόροι 

Πόροι του Ιερού Προσκυνήματος είναι: 
α) Αι πρόσοδοι του I. Προσκυνήματος εκ κηρού, αφιε¬ 
ρωμάτων, δωρεών κ,λ.π. και εκ της ακινήτου και κινητής 
περιουσίας αυτού. 

β) Αι επιχορηγήσεις και αι εν γένει εισφορές των εκ¬ 
κλησιαστικών νομικών προσώπων, των άλλων Νομικών 
Προσώπων Δημοσίου ή ιδιωτικού Δικαίου, ημεδαπών ή 
αλλοδαπών. 

γ) Αι αφιερώσεις και δωρεαί των φιλανθρώπων, οι 
κληρονομίαι και κληροδοσίαι, ως και πάσα ετέρα προς 
το I. Προσκύνημα προσφορά εις χρήμα ή είδος. 

δ) Αι λοιπαί πάσης φύσεως επιχορηγήσεις ή χρημα¬ 
τοδοτήσεις. 

Αρθρον 4ον 
Διοίκησις 

Το Ιερόν Προσκύνημα τελεί υπό την εποπτείαν της 
Ιεράς Αρχιεπισκοπής Αθηνών και διοικείται από τριμελές 
(3) Διοικητικόν Συμβούλιον, το οποίον συγκροτείται από: 

α) τον εκάστοτε Αρχιεπίσκοπον Αθηνών και πάσης 
Ελλάδος ως Πρόεδρον, αναπληρούμενον από τον νόμιμο 
ή τον ειδικώς προς τούτο εντεταλμένο αναπληρωτή του. 

β) δύο εκ των υπηρετούντων παρά τω Ιερώ Ναώ Αγί¬ 
ου Ανδρέου εφημερίους της Αρχιεπισκοπής Αθηνών 
ως Συμβούλους, οριζομένους υπό του Αρχιεπισκόπου 
Αθηνών ή τους υπ’ αυτού οριζομένους αναπληρωτής 
των, κατά προτίμησιν εκ των εφημερίων του I. Προ¬ 
σκυνήματος ή ελλείψει αυτών εξ ετέρων κληρικών της 
Ιεράς Αρχιεπισκοπής Αθηνών, ή εξ ιερέων των ενοριών 
της περιοχής. 

Αρθρον δον 

Καθήκοντα του Διοικητικού Συμβουλίου 

1. Το Διοικητικόν Συμβούλιον διοικεί το Ιερόν Προσκύ¬ 
νημα και μεριμνά διά την εκπλήρωσιν των σκοπών του. 
Είναι αρμόδιον δια την εν γένει διαχείρισιν απασών 
των υποθέσεων του Ιερού Προσκυνήματος, την οποίαν 
διεξάγει αυτοτελώς, ώστε να μη συγχέεται με ετέρας 
υπηρεσίας ή διαχειρίσεις ευαγών Ιδρυμάτων ή Κληροδο¬ 
τημάτων της Ιεράς Αρχιεπισκοπής Αθηνών. Ειδικώτερον: 

α) Εγκρίνει τον Προϋπολογισμόν και Απολογισμόν 
Εσόδων και Εξόδων, τους οποίους υποβάλλει εις το 
Μητροπολιτικόν Συμβούλιον της Ιεράς Αρχιεπισκοπής 
Αθηνών πρός τελικήν έγκρισιν. 

β) Αποδέχεται ή απορρίπτει κληρονομιάς, κληροδοσί¬ 
ας, δωρεάς ή ετέρας εισφοράς υπό όρον ή μη. 


γ) Αποφασίζει δια την σύναψιν παντός είδους συμβά¬ 
σεων, αποφασίζει περί των εσόδων και δαπανών του 
Προσκυνήματος, προσλαμβάνει και απολύει το προσω¬ 
πικόν του Προσκυνήματος. 

δ) Λαμβάνει πάσαν δυνατήν μέριμναν δια την συντή- 
ρησιν, ανάδειξιν, μελέτην, διάσωσιν του μνημείου του 
Ιερού Ναού Αγίου Ανδρέου. 

ε) Λαμβάνει αποφάσεις περί την διεξαγωγήν του λα¬ 
τρευτικού έργου, την εσωτερικήν οργάνωσιν της διοική- 
σεως και διαχειρίσεως και τη εν γένει λειτουργίαν και 
του Προσκυνήματος και τας πάσης φύσεως χριστιανι¬ 
κός, φιλανθρωπικός, φιλοκοινωνικάς, μορφωτικός και 
πολιτιστικός δραστηριότητές του και συνεργασίας του 
μετά τρίτων φυσικών ή νομικών προσώπων. 

στ) Αποφασίζει επί παντός ετέρου θέματος, μη προ- 
βλεπομένου ειδικώς υπό του παρόντος Κανονισμού. 

2. Αι αποφάσεις λαμβάνονται παρόντων και τριών Με¬ 
λών τακτικών ή των αναπληρωτών των. 

Αρθρον 6ον 

Καθήκοντα του Προέδρου 

Ο Μακαριώτατος Πρόεδρος, εκτός από των προανα- 
φερθεισών αρμοδιοτήτων του, ενεργεί και τα κατωτέρω 
οριζόμενα: 

α) Εκπροσωπεί το I. Προσκύνημα ενώπιον απάντων 
των αρχών ή εκχωρεί εγγράφως κατά περίπτωσιν το 
δικαίωμα τούτο εις έτερον μέλος του Διοικητικού Συμ¬ 
βουλίου ή και εις πρόσωπον εκτός αυτού. 

β) Προσκαλεί το Διοικητικόν Συμβούλιον και διευθύνει 
τας συνεδριάσεις του. 

γ) Υπογράφει άπαντα τα εξερχόμενα έγγραφα. 

δ) Μεριμνά διά την εκτέλεσιν των αποφάσεων του 
Διοικητικού Συμβουλίου. 

Ο Πρόεδρος ή ο εντελλόμενος υπ’ αυτού υπογράφει 
απάσας τας πράξεις και τα έγγραφα, αι οποίαι αφο¬ 
ρούν εις το προσωπικόν, τα χρηματικά εντάλματα, τας 
πάσης φύσεως συμβάσεις, ως και πάντα τα έγγραφα 
του Ιερού Προσκυνήματος. Οι κατά το χρονικό διάστημα 
μεταξύ των συνεδριάσεων του Δ.Σ. τυχόν πράξεις και 
έγγραφα του Προέδρου ή του εντελλομένου υπ’ αυτού 
εγκρίνονται κατά την αμέσως προσεχή συνεδρίασιν του 
Δ.Σ. του I. Προσκυνήματος. 

Αρθρον 7ον 

Καθήκοντα του Γραμματέως 

Ο Γραμματεύς συντάσσει τα Πρακτικά του Διοικητικού 
Συμβουλίου και φυλάσσει το βιβλίον των Πρακτικών. 
Τηρεί το βιβλίον Πρωτοκόλλου της αλληλογραφίας, το 
Αρχείον του I. Προσκυνήματος και φυλάσσει την σφρα¬ 
γίδα αυτού. Συντάσσει ετησίως την'Εκθεσιν πεπραγμέ¬ 
νων του I. Προσκυνήματος. 

Γραμματέας και Εισηγητής ορίζεται υπό του Προ¬ 
έδρου δια του παρόντος εις εκ των εφημερίων του 
Προσκυνήματος. 

Αρθρον 8ον 
Καθήκοντα του Ταμίου 

α. Ο Ταμίας, οριζόμενος από το Διοικητικόν Συμβού¬ 
λιον του Προσκυνήματος, εισπράττει τα έσοδα του 
Ιδρύματος και υπογράφει τις αποδείξεις. Ο Ταμίας δύ- 
ναται να είναι και Σύμβουλος - μέλος του Δ.Σ. του I. 
Προσκυνήματος. 

Επίσης ενεργεί τας πληρωμάς, αφού προηγουμένως 
εκδοθή το ανάλογον χρηματικόν Ένταλμα Πληρωμής, 
το οποίον υπογράφεται προηγουμένως είτε από τον 
Πρόεδρο είτε από ειδικώς εξουσιοδοτημένον Σύμβουλο. 

Τηρεί τα διαχειριστικά βιβλία του Προσκυνήματος, 
φυλάσσει ταύτα, ως και τα παραστατικά των Εισπρά¬ 
ξεων και των Πληρωμών. Συντάσσει τον Προϋπολογι¬ 
σμόν και τον Απολογισμόν, τους οποίους υποβάλλει 
εγκαίρως προς έγκρισιν εις το Διοικητικόν Συμβούλιον 
διά τα περαιτέρω νόμιμα. Κρατεί το βιβλίον ταμείου, 
εις το οποίον καταχωρίζονται με χρονολογικήν σειράν 
και με την αναγκαίαν λογιστικήν τάξιν ταΈσοδα και τα 
Έξοδα, τα οποία πραγματοποιούνται κατά την χρονι¬ 
κήν διάρκειαν εκάστης οικονομικής χρήσεως. Τηρεί το 
στέλεχος διπλοτύπων γραμματίων εισπράξεως και το 
στέλεχος διπλοτύπων ενταλμάτων πληρωμών, τα οποία 
κατ’ έτος αριθμούνται και θεωρούνται από την Ιεράν 
Αρχιεπισκοπήν Αθηνών. 

β. Το I. Προσκύνημα χρησιμοποιεί τα εξής Λογιστικά 
βιβλία: 

Βιβλίον Ταμείου εσόδων και εξόδων. 

Γραμμάτια Εισπράξεως. 

Εντάλματα πληρωμών. 

Βιβλίον Αφιερωμάτων- Τιμαλφών. 

Βιβλίον Κτηματολογίου. 

γ. Τα χρήματα του I. Προσκυνήματος, είτε αυτά προέρ¬ 
χονται από τα δικά του έσοδα είτε από ετέρας πηγάς, 
κατατίθενται σε λογαριασμόν ταμιευτηρίου ή όψεως, 
εις λογαριασμούς επί προθεσμία ή μερίδια αμοιβαίων 
κεφαλαίων εις ένα ή πλείονα υποκαταστήματα των 
τραπεζών ή εις έτερα χρηματοπιστωτικά ιδρύματα επ’ 
ονόματι του I. Προσκυνήματος. Οι βεβαιούμενοι τόκοι 
καταχωρίζονται ως έσοδον. 

Αρθρον 9ον 
Σφραγίς 

Το Προσκύνημα έχει δική του κυκλικήν σφραγίδα, 
η οποία γύρωθεν φέρει τα εξής: «Ιερά Αρχιεπισκοπή 
Αθηνών Ιερόν Προσκύνημα Άγιος Ανδρέας» και εις το 
κέντρον την εικόνα του Αγίου Ανδρέου. 

Αρθρον ΙΟον 
Εορτή 

Το Ιερόν Προσκύνημα εορτάζει πανδήμως την 30ην 
Νοεμβρίου. 

Αρθρον 11ον 
Κάλυψις δαπάνης 

Διά του παρόντος Κανονισμού δεν προκαλείται οι¬ 
κονομική δαπάνη εις βάρος του προϋπολογισμού της 
Ιεράς Αρχιεπισκοπής Αθηνών. 

Αρθρον 12ον 

Η ισχύς του παρόντος Κανονισμού αρχίζει από της 
δημοσιεύσεώς του εις την Εφημερίδα της Κυβερνήσεως. 
Δημοσιεύεται επίσης και εις το επίσημον Δελτίον της 
Εκκλησίας της Ελλάδος «ΕΚΚΛΗΣΙΑ». 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνησι τη 18η Οκτωβρίου 2013 

Ο Πρόεδρος 

| Ο Αθηνών ΙΕΡΩΝΥΜΟΣ 


( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 245/2013 
Περί συστάσεως και λειτουργίας Εκκλησιαστικού Μου¬ 
σείου Μικρασιατικού Πολιτισμού, του Ιερού Προσκυ¬ 
νήματος Οσίου Ιωάννου του Ρώσσου, της Ιεράς Μη- 
τροπόλεως Χαλκίδος. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2, 45 παρ. 5 και 
59 του Ν. 590/1977 «Περί του Καταστατικού Χάρτου της 
Εκκλησίας της Ελλάδος» (Φ.Ε.Κ. Α' 146/1977). 

2. Τας υποχρεώσεις της Ποιμαινούσης Εκκλησίας προς 
το Χριστεπώνυμον της Εκκλησίας πλήρωμα, αι οποίαι 
απορρέουν από τας Ευαγγελικός Επιταγάς, τους Ιερούς 
Κανόνας και τους Νόμους του Κράτους. 

3. Τας υφισταμένας κοινωνικός και πνευματικός ανάγ- 
κας της Ιεράς Μητροπόλεως Χαλκίδος. 

4. Την υπ’ αριθμ. 435/19.2.2013 Πράξιν του Διοικητικού 
Συμβουλίου του Ιερού Προσκυνήματος του Αγίου Ιω¬ 
άννου του Ρώσσου της Ιεράς Μητροπόλεως Χαλκίδος. 

5. Την υπ’ αριθμ. 789/9.5.2013 Πρότασιν του Σεβασμιω- 
τάτου Μητροπολίτου Χαλκίδος Χρυσοστόμου. 

6. Την από 3.6.2013 Γνωμοδότησιν του Ειδικού Νομικού 
Συμβούλου του Νομικού Γραφείου της Ιεράς Συνόδου 
της Εκκλησίας της Ελλάδος. 

7. Την από 5.6.2013 Εγκριτικήν Απόφασιν της Διαρκούς 
Ιεράς Συνόδου, ψηφίζει: 

8. Τον υπ’ αριθμ. 245/2013 Κανονισμόν έχοντα ούτω: 

ΚΕΦΑΛΑΙΩΝ Α' 

Σύστασις,Έδρα, Σφραγίς, Σκοποί 
Αρθρον1 

1. Συνιστάται εις το εν Προκοπίω Εύβοιας Ιερόν Προ¬ 
σκύνημα του Οσίου Ιωάννου του Ρώσσου (Ν.Π.Δ.Δ.) το 
εις το υπ’ αριθμ. 17 άρθρον του υπ’ αριθμ. 235/2012 Κανο¬ 
νισμού «Περί διοικήσεως, διαχειρίσεως και λειτουργίας 
του εν Προκοπίω Εύβοιας Ιερού προσκυνήματος του 
Οσίου Ιωάννου του Ρώσσου της Ιεράς Μητροπόλεως 
Χαλκίδος» (Φ.Ε.Κ. 207/30.10.2012 - τ.Α') προβλεπόμενον 
Μουσείον Μικρασιατικού, κυρίως, Πολιτισμού, το οποίον 
θα στεγάζεται και θα λειτουργεί εις το υπό ανακαίνισιν 
κτίριον του παλαιού Ξενώνος του Ιερού Προκυνήματος, 
το οποίον καταλλήλως διαρρυθμιζόμενον θα πληροί τις 
απαιτούμενες προϋποθέσεις. 

2. Το Μουσείον ανήκει κατ’ αποκλειστικήν κυριότητα 
εις το Ιερόν Προσκύνημα του Οσίου Ιωάννου του Ρώσ¬ 
σου και διοικείται κατά τας διατάξεις του παρόντος. 

3. Το Μουσείον έχει κυκλικήν σφραγίδα με δύο επαλ¬ 
λήλους κύκλους, η οποία εις το κέντρον έχει την Εικόνα 
του Οσίου Ιωάννου. Εις τον εξωτερικόν κύκλον αναγρά¬ 
φονται αι λέξεις «ΙΕΡΟΝ ΠΡΟΣΚΥΝΗΜΑ ΟΣΙΟΣ ΙΩΑΝΝΗΣ 
Ο ΡΩΣΣΟΣ» και εις τον εσωτερικόν «ΜΟΥΣΕΙΟΝ ΜΙΚΡΑ- 
ΣΙΑΣΤΙΚΟΥ ΠΟΛΙΤΙΣΜΟΥ». 

4. Σκοποί του Μουσείου είναι: α) η συγκέντρωσις, δι- 
αφύλαξις, συντήρησις, έκθεσις και προβολή πάσης (ρύ¬ 
σεως εκκλησιαστικών κειμηλίων, τα οποία μετέφεραν οι 
πρόσφυγες του Προκοπίου της Μικρός Ασίας, κατα το 

έτος 1924, αλλά και άλλων τα οποία θα αποκτηθούν με 
νόμιμο τρόπο, ήτοι: ιερών εικόνων, σκευών, αμφίων, χει¬ 
ρογράφων, εντύπων βιβλίων, εγγράφων, αρχιτεκτονικών 
μελών, επιτύμβιων επιγραφών και λοιπών, υποκειμένων 
εις κινδύνους φθοράς ή κλοπής εκ μέρους ιεροσύλων. 
Ομοίως των πάσης φύσεως αντικειμένων λαϊκής τέχνης 
και λαογραφικού ενδιαφέροντος, τα οποία μαρτυρούν 
τον τρόπον της ζωής, τέχνης, ηθών και εθίμων και πολι¬ 
τισμού της περιοχής του Προκοπίου της Μικρός Ασίας, 
μετά του οποίου έχει αδελφοποιηθεί το Νέον Προκόπιον 
της Εύβοιας και τα οποία έχουν ιστορικήν και πολιτι¬ 
στικήν αξίαν και συνιστούν στοιχείον ελληνορθόδοξου 
παραδόσεως και κληρονομιάς, β) η οργάνωσις εκδη¬ 
λώσεων, πραγματοποίησις εκδόσεων και πάσα ετέρα 
δραστηριότης, σχετιζομένη προς την εκκλησιαστικήν 
τέχνην και ιστορίαν του Ιερού Προσκυνήματος και εν 
γένει της Ιερός Μητροπόλεως, γ) η έκθεσις, ανάδειξις, 
παρουσίασις και προβολή των ανωτέρω αντικειμένων 
εις τους επισκέπτας, μελετητάς και επιστήμονας, ιδίως 
εις τους έχοντας ιδιαίτερον ενδιαφέρον διά την μελέτην 
και έρευναν των αντικειμένων αυτών, δ) η καλλιέργεια 
του θρησκευτικού τουρισμού και των καλών σχέσεων 
μετά των γειτονικών κυρίως λαών, οι οποίοι επισκέ¬ 
πτονται το Ιερόν Προσκύνημα και ζητούν να πληροφο- 
ρηθούν την ιστορίαν του, ε) η καλλιέργεια, προώθησις 
και διάδοσις της ορθοδόξου χριστιανικής πίστεως και 
της ελληνορθόδοξου παραδόσεως, ιδιαιτέρως δε της 
τιμής και της προσκυνήσεως του Οσίου Ιωάννου του 
Ρώσσου, διά της αναδείξεως των αντικειμένων και της 
διαθέσεως εποπτικού υλικού, ήτοι βιβλίων, καρτών, συγ¬ 
χρόνων ηλεκτρονικών και ψηφιακών μέσων κ.λπ., στ) ο 
εμπλουτισμός των ανωτέρω συλλογών, καθώς και η 
διάθεσις των αντικειμένων αυτών, συμφώνως προς τα 
διατάξεις του άρθρου 45, παρ. 9 και 11 του Ν. 3028/2002. 

ΚΕΦΑΛΑΙΟΝ Β' 

Διοικητική Επιτροπή και αρμοδιότητες αυτής 
Άρθρον 2 

1. Το Μουσείον τελεί υπό την άμεσον εποπτείαν της 
Ιερός Μητροπόλεως Χαλκίδος και ως εξηρτημένη Υπη¬ 
ρεσία του Ιερού Προσκυνήματος του Οσίου Ιωάννου 
του Ρώσσου και διοικείται υπό πενταμελούς Διοικητικής 
Επιτροπής, αποτελουμένης εκ του εκάστοτε Μητροπο¬ 
λίτου Χαλκίδος, ως Προέδρου, αναπληρουμένου υπό του 
νομίμου αναπληρωτού αυτού κληρικού και εκ τεσσάρων 
λαϊκών (ανδρών ή γυναικών), ως τακτικών μελών, μετ’ 
ισαρίθμων αναπληρωματικών. 

2. Τα μέλη της Διοικητικής Επιτροπής διορίζονται υπό 
του Μητροπολίτου δί αποφάσεως αυτού, προτιμωμένων 
των εχόντων ειδικήν κατάρτισιν ή ασχολουμένων με θέ¬ 
ματα εκκλησιαστικής τέχνης και ιστορίας. Η θητεία τού¬ 
των είναι τριετής, παράλληλος, από χρονικής πλευράς, 
προς την θητείαν του Διοικητικού Συμβουλίου του Ιερού 
Προσκυνήματος, δυναμένη να ανανεωθή και το αξίωμα 
του μέλους της Επιτροπής τυγχάνει τιμητικόν και άμισθον. 

3. Ο Μητροπολίτης δύναται να παύει ή να αντικαθιστά 
μέλη της διοικούσης επιτροπής κατά την διάρκειαν της 
θητείας των, κατά την κρίσιν του, η οποία δέον να είναι 
ητιολογημένη. 


Αρθρον 3 

1. Η Διοικητική Επιτροπή συνεδριάζει κατόπιν προ- 
σκλήσεως του Προέδρου αυτής εις την έδραν του Ιερού 
Προσκυνήματος ή εις Νέον Προκόπιον Εύβοιας, ευρί- 
σκεται εν απαρτία όταν παρίστανται τουλάχιστον τρία 
μέλη της και αποφασίζει επί των οριζομένων δια της 
προσκλήσεως θεμάτων της ημερήσιας διατάξεως, δυνα¬ 
μένη να επιληφθή τοιούτων εκτός ημερήσιας διατάξεως 
μόνον κατόπιν ομοφώνου αποφάσεως. 

2. Η Διοικητική Επιτροπή κατά την πρώτην συνεδρία- 
σίν της ορίζει μεταξύ των μελών αυτής τον Γραμματέα 
και τον Ταμίαν. 

3. Αι αποφάσεις της Διοικητικής Επιτροπής λαμβά- 
νονται κατά πλειοψηφίαν. Εις περίπτωσιν ισοψηφίας 
υπερισχύει η ψήφος του Προέδρου. 

Αρθρον 4 

1. Ο Πρόεδρος εκπροσωπεί το Μουσείον ενώπιον 
πάσης διοικητικής και δικαστικής αρχής, συγκαλεί το 
Συμβούλιον εις συνεδρίασιν, ορίζων την ημερησίαν δι- 
άταξιν, υπογράφει μετά του Γραμματέως τα έγγραφα, 
επο-πτεύει την λειτουργίαν του Μουσείου και επιβλέπει 
και ελέγχει την εφαρμογήν των διατάξεων του παρόν¬ 
τος και των αποφάσεων της Διοικητικής Επιτροπής. 

2. Η εκπροσώπησις του Ιδρύματος έναντι παντός τρί¬ 
του δύναται να ανατεθή και εις οιονδήποτε μέλος δί 
αποφάσεως της Διοικητικής Επιτροπής. 

3. Ο Γραμματεύς διεξάγει την αλληλογραφίαν, την 
οποίαν συνυπογράφει μετά του Προέδρου, τηρεί τα 
Πρακτικά των συνεδριάσεων της Διοικητικής Επιτροπής, 
ως και το Πρωτόκολλον αλληλογραφίας. 

4. Ο Ταμίας διαχειρίζεται την περιουσίαν του Μου¬ 
σείου, είναι υπόλογος έναντι της Διοικητικής Επιτροπής 
και τηρεί τα σχετικά βιβλία και τα παραστατικά έγ¬ 
γραφα πληρωμών και εισπράξεων, καθώς και τα βιβλία 
κινητής και ακινήτου περιουσίας του Μουσείου, μετά 
των αναλογών παραστατικών. 

Αρθρον 5 

Η Διοικητική Επιτροπή διοικεί και διαχειρίζεται το 
Μουσείον και ειδικώτερον: 

1. Ορίζει την χρήσιν των χώρων του Μουσείου, τον 
αριθμόν και τον τρόπον εκθέσεως των κειμηλίων, τας 
ημέρας και ώρας επισκέψεως του Μουσείου, αι οποίαι 
πρέπει να είναι προκαθορισμένοι και να έχουν ευρέως 
γνωστοποιηθεί εις το κοινόν. 

2. Αποφασίζει την εκτέλεσιν οικοδομικών και λοιπών 
έργων, την έκδοσιν βιβλίων, φωτογραφιών, διαφανειών, 
αντιγράφων των κειμηλίων, σχετικού ψηφιακού υλικού 
κ.λπ. 

3. Αποφασίζει περί της οργανώσεως εκδηλώσεων, 
προγραμμάτων και πάσης δραστηριότητος του Μου¬ 
σείου. 

4. Συντάσει τον Προϋπολογισμόν και τον Απολογισμόν 
των εσόδων και εξόδων του Μουσείου, τους οποίους 
υποβάλλει προς έγκρισιν εις το Διοικητικόν Συμβούλιον 
του Ιερού Προσκυνήματος του Οσίου Ιωάννου του Ρώσ¬ 
σου και δί αυτού εις το Μητροπολιτικόν Συμβούλιον της 
Ιεράς Μητροπόλεως Χαλκίδος. 

5. Αποδέχεται τας κληρονομιάς, κληροδοσίας και δω¬ 
ρεάς υπέρ του Μουσείου. 

6. Μεριμνά διά τον εμπλουτισμόν του Μουσείου με 
δωρεές ή και αγορές αντικειμένων, καθώς και διά την 
συντήρησιν των αντικειμένων συμφώνως προς τας 
προβλέψεις του άρθρου 5, παρ. 6 της υπ’ αριθμ. ΥΠ- 
ΠΟΤ/=ΓΔΑΠΚ/ΔΙΝΕΠΟΚ/Δ/93783/1682 Αποφάσεως του 
Υπουργού Πολιτισμού και Τουρισμού «ίδρυση και ανα¬ 
γνώριση μουσείου κατ’ εξουσιοδότηση του άρθρου 45 
του Ν. 3028/2002» (Φ.Ε.Κ. 2385/26.10.2011 (τ. Β'), συνερ- 
γαζόμενο πάντοτε με τας αρμοδίους υπηρεσίας του 
Υπουργείου Πολιτισμού και Τουρισμού, ιδίως δε μετά 
της εν Χαλκίδι εδρευούσης 23ης Εφορείας Βυζαντινών 
Αρχαιοτήτων. 

7. Καταρτίζει σχέδιον αντιμετωπίσεως καταστάσεων 
εκτάκτου ανάγκης και εφαρμόζει όλα τα απαραίτητα 
μέτρα ασφαλείας διά την διαφύλαξιν των εκθεμάτων 
εκ παντός κινδύνου και κλοπής. 

8. Αποφασίζει επί παντός θέματος, το οποίον αφορά 
το Μουσείον και δεν προβλέπεται υπό του παρόντος 
Κανονισμού. 

Αρθρον 6 

Γενικώς δεν επιτρέπεται η απομάκρυνσις κειμηλίων 
εκ του Μουσείου. Επιτρέπεται κατ’ εξαίρεσιν μόνον εις 
ειδικός περιπτώσεις και μετ’ ητιολογημένην ομόφωνον 
απόφασιν της Διοικητικής Επιτροπής, τη εγκρίσει του 
Διοικητικού Συμβουλίου του Ιερού Προσκυνήματος και 
του Μητροπολιτικού Συμβουλίου. 

ΚΕΦΑΛΑΙΩΝ Γ 

Πόροι, περιουσία του Μουσείου και διαχείρισις αυτών 

Αρθρον 7 

Πόροι του Εκκλησιαστικού Μουσείου είναι: 

α. Επιχορήγησις του Ιερού Προσκυνήματος του Οσίου 
Ιωάννου του Ρώσσου. 

β. Αι επιχορηγήσεις της Ιεράς Μητροπόλεως Χαλκίδος. 

γ. Αι εισφοραί των Ιερών Ναών, Μονών και Προσκυνη¬ 
μάτων της Ιεράς Μητροπόλεως. 

δ. Αι εισφοραί Δήμων, Κοινοτήτων, Οργανισμών και 
Νομικών Προσώπων Δημοσίου ή Ιδιωτικού Δικαίου. 

ε. Αι επιχορηγήσεις του Ελληνικού Δημοσίου ή της 
Ευρωπαϊκής Ενώσεως. 

στ. Αι διατιθέμενοι υπέρ αυτού εκ μέρους ιδιωτών 
κληρονομίαι, κληροδοσίαι και Δωρεαί. 

ζ. Αι εισπράξεις εκ τυχόν εισιτηρίου εισόδου εις το 
Μουσείον, εκ πωλήσεως βιβλίων, καρτών, διαφανειών, 
αντιγράφων κειμηλίων και παντός ετέρου σχετικού αν¬ 
τικειμένου. 

η. Αι εισπράξεις εκ πάσης φύσεως εκδηλώσεων ορ- 
γανουμένων υπό του Μουσείου. 

θ. Παν νόμιμον έσοδον μη προβλεπόμενον εις τον 
παρόντα Κανονισμόν. 

Αρθρον 8 

1. Η διοίκησις και διαχείρισις της περιουσίας του Εκ¬ 
κλησιαστικού Μουσείου ενεργείται υπό της Διοικητικής 
Επιτροπής και ελέγχεται υπό του Διοικητικού Συμβου¬ 
λίου του Ιερού Προσκυνήματος και του Μητροπολιτικού 
Συμβουλίου. 


2. Προς είσπραξιν παντός εσόδου εκδίδεται γραμμά- 
τιον εισπράξεως, υπογραφόμενον υπό του Προέδρου και 
του Ταμίου και καταχωρίζεται εις το βιβλίον Ταμείου. 

3. Προς παραλαβήν οιουδήποτε κινητού ή ακινήτου, 
προερχομένου εκ δωρεάς, αγοράς ή άλλης αιτίας, συν- 
τάσσεται πρωτόκολλον παραλαβής, καταχωριζόμενον 
εις το ειδικόν βιβλίον του Μουσείου. 

4. Η καταχώρησις εσόδων και εξόδων, καθώς και παν¬ 
τός κινητού ή ακινήτου περιουσιακού στοιχείου δύναται 
να τηρείται εις ηλεκτρονικήν μορφήν. 

5. Πάσα πληρωμή διενεργείται βάσει εντάλματος 
πληρωμής υπογραφομένου υπό του Προέδρου και του 
Τ αμίου. 

Αρθρον 9 

Οι πόροι του Εκκλησιαστικού Μουσείου διατίθενται: 
α. Δια την πληρωμήν των μισθών και αποζημιώσεων 
του προσωπικού. 

β. Δια την συντήρησιν των κειμηλίων του Μουσείου, 
γ. Δια την εκτέλεσιν έργων εξωραϊσμού και συντηρή- 
σεως των εγκαταστάσεών του. 

δ. Δια την κατασκευήν ειδικών επίπλων φυλάξεως και 
εκθέσεως των κειμηλίων. 

ε. Διά τας δαπάνας κλιματισμού, φωτισμού και τηλε¬ 
φωνικής συνδέσεως του Μουσείου. 

στ. Δια πάσαν δαπάνην προβλεπομένην υπό του προ¬ 
ϋπολογισμού του Μουσείου. 

ζ. Δια την αγοράν εξ ιδιωτών ή νομικών προσώπων 
κειμηλίων προς εμπλουτισμόν τούτου. 

ΚΕΦΑΛΑΙΟΝ Δ' 

Βιβλία - Προσωπικόν - Γενικαί διατάξεις 

Αρθρον10 

1. Το Μουσείον τηρεί ηριθμημένα και τεθεωρημένα 
υπό του Προέδρου της Διοικητικής Επιτροπής, τα εξής 
βιβλία: α) Βιβλίον Πρακτικών Συνεδριάσεων Διοικητικής 
Επιτροπής, β) Βιβλίον Ταμείου, γ) Πρωτόκολλον αλληλο¬ 
γραφίας, δ) Βιβλίον μητρώου κειμηλίων, περιέχον πλήρη 
περιγραφήν αυτών, ε) Στελέχη Γραμματίων Εισπράξεων, 
στ) Στελέχη Ενταλμάτων πληρωμών, ζ) Βιβλίον κατα¬ 
γραφής ακινήτου περιουσίας και η) Βιβλίον καταγραφής 
κινητής περιουσίας, εις το οποίον περιλαμβάνονται τα 
ανήκοντα εις το Μουσείον πάσης φύσεως κινητά πρά¬ 
γματα. 

2. Τα στοιχεία των ανωτέρω Βιβλίων δύνανται να κα¬ 
ταχωρίζονται και εις προσκτηθησόμενον ηλεκτρονικόν 
υπολογιστήν. 

Αρθρον 11 

1. Δια την αντιμετώπισιν των αναγκών λειτουργίας του 
Μουσείου συνιστώνται αι εξής θέσεις: 

α) Μία (1) θέσις Επιστημονικού Υπευθύνου, καταλαμβα- 
νομένη υπό ειδικού επιστήμονος, πτυχιούχου Ανωτάτης 
Σχολής διαθέτοντος σχετικήν εμπειρίαν και επιστημο¬ 
νικόν έργον. Εις την θέσιν ταύτην δύναται να ορισθή 
ανώτερος Κληρικός ή μέλος της Διοικητικής Επιτροπής, 
το οποίον κατέχει τα προσόντα αυτά. 

β) Μία (1) θέσις επιμελητού, καταλαμβανομένη υπό 
πτυχιούχου Ανωτάτης Σχολής. Εις την θέσιν ταύτην 

δύναται να ορισθή ανώτερος Κληρικός ή μέλος της 
Διοικητικής Επιτροπής, το οποίον κατέχει τα προσόντα 
αυτά. 

γ) Μία (1) θέσις συντηρητού των κειμηλίων, καταλαμ- 
βανομένη υπό πτυχιούχου συντηρητού, εγγεγραμένου 
εις το μητρώον συντηρητών του Υπουργείου Πολιτισμού 
και Τουρισμού. 

δ) Μία (1) θέσις φύλακος - γραφέως καταλαμβανομένη 
υπό αποφοίτου Δευτροβαθμίου Εκπαιδεύσεως. 

ε) Μία (1) θέσις ευτρεπιστρίας, καταλαμβανομένη υπό 
αποφοίτου Υποχρεωτικής Εκπαιδεύσεως. 

2. Η πλήρωσις των ως άνω θέσεων γίνεται δί αποφά¬ 
σεων της Διοικητικής Επιτροπής, εφ’ όσον υφίσταται 
οικονομική δυνατότης. Εις τας θέσεις αυτάς δύνανται 
να υπηρετούν και πρόσωπα, τα οποία επιθυμούν να 
προσφέρουν εθελοντικώς τας υπηρεσίας των, εξ ιδιαι¬ 
τέρας υποχρεώσεως και σεβασμού προς τον Όσιον Ιω¬ 
άννη, διαθέτοντα όμως και τα ανωτέρω προβλεπόμενα 
προσόντα. Ειδικώς διά την θέσιν του συντηρητού, είναι 
δεκτή και η συνδρομή της 23ης Εφορείας Βυζαντινών 
Αρχαιοτήτων. 

3. Είναι δυνατή η εποχική και δί ωρισμένον χρονικόν 
διάστημα πλήρωσις των ως άνω θέσεων. 

Άρθρον 12 

1. Ο Επιστημονικός Υπεύθυνος διευθύνει το προσω¬ 
πικόν του Μουσείου, μεριμνά δια την καλήν λειτουρ¬ 
γίαν του, την μελέτην, προβολήν και εμπλουτισμόν των 
κειμηλίων αυτού, εποπτεύει των εκδόσεων και λοιπών 
δραστηριοτήτων αυτού, εισηγείται προς την Διοικητι¬ 
κήν Επιτροπήν επί παντός θέματος αφορώντος εις το 
Μουσείον και τας δραστηριοτήτας αυτού. 

2. Ο Επιμελητής είναι υπεύθυνος δια την καταγρα¬ 
φήν και μελέτην του υλικού του Μουσείου, την τήρησιν 
του Βιβλίου Μητρώου Κειμηλίων την επιμέλειαν των 
εκδόσεων και λοιπών δραστηριοτήτων αυτού και την 
υποδοχήν των επισκεπτών. 

3. Ο Συντηρητής είναι υπεύθυνος δια την συντήρησιν 
των ιερών κειμηλίων, κατά τα υπό των Νόμων και της 
επιστήμης του προβλεπόμενα. 

4. Ο φύλαξ- γραφεύς είναι υπεύθυνος δια την φύλαξιν 
των κειμηλίων, την έκδοσιν τυχόν εισιτηρίων εισόδου και 
είσπραξιν του αντιτίμου, την δακτυλογράφησιν των εγ¬ 
γράφων του Μουσείου και δια πάσαν συναφή εργασίαν. 

5. Η ευτρεπίστρια είναι υπεύθυνος δια την καθαρι¬ 
ότητα των εγκαταστάσεων και την εκτέλεσιν πάσης 
εσωτερικής και εξωτερικής υπηρεσίας ανατιθέμενης 
αυτή παρά του Επιστημονικού Υπευθύνου. 

Αρθρον 13 

1. Εις περίπτωσιν διαλύσεως του Μουσείου η ακίνητος 
και κινητή περιουσία αυτού περιέρχεται εις το Νομι¬ 
κόν Πρόσωπον του Ιερού Προσκυνήματος του Οσίου 
Ιωάννου του Ρώσσου. Κειμήλια παραχωρηθέντα υπό 
σχετικού ειδικού όρου, επιστρέφονται εις τα νομικά ή 
φυσικά πρόσωπα άτινα παρεχώρησαν ταύτα. 

2. Η απόφασις περί διαλύσεως του Εκκλησιαστικού 
Μουσείου, δέον όπως είναι ομόφωνος και απολύτως 
ητιολογημένη. 


3. Εις περίπτωσιν αδυναμίας ή απροθυμίας του Διοι¬ 
κητικού Συμβουλίου του Ιερού Προσκυνήματος του 
Οσίου Ιωάννου του Ρώσσου να αποδεχθή τα περιου¬ 
σιακά στοιχεία του διαλυθέντος Μουσείου, ταύτα πε¬ 
ριέρχονται αυτοδικαίως εις το Νομικόν Πρόσωπον της 
Ιεράς Μητροπόλεως Χαλκίδος. 

Άρθρον 14 

Αρμοδία δια την ρύθμισιν παντός θέματος μη προβλε- 
πομένου υπό του παρόντος είναι η Διοικητική Επιτροπή, 
τη εγκρίσει του Διοικητικού Συμβουλίου του Ιερού Προ¬ 
σκυνήματος του Οσίου Ιωάννου του Ρώσσου και του 
Μητροπολιτικού Συμβουλίου της Ιεράς Μητροπόλεως 
Χαλκίδος. 

Αρθρον 15 

Η ισχύς του παρόντος Κανονισμού άρχεται από της 
δημοσιεύσεώς του εις την «Εφημερίδα της Κυβερνή- 
σεως». Δημοσιεύεται επίσης υποχρεωτικώς και εις το 
επίσημον Δελτίον «ΕΚΚΛΗΣΙΑ» της Εκκλησίας της Ελ¬ 
λάδος. 

Άρθρον16 

Εκ της δημοσιεύσεώς του παρόντος Κανονισμού δεν 
προκαλείται δαπάνη εις βάρος του Προϋπολογισμού 
του Νομικού Προσώπου της Ιεράς Μητροπόλεως Χαλ¬ 
κίδος ή του Ιερού Προσκυνήματος του Οσίου Ιωάννου 
του Ρώσσου. 

Εν Αθήναις τη 18η Οκτωβρίου 2013 

Ο Πρόεδρος 
1- Ο Αθηνών ΙΕΡΩΝΥΜΟΣ 

-♦- 

(3) 

ΚΑΝΟΝΙΣΜΟΣ ΥΠ’ ΑΡΙΘΜ. 243/2013 
Τροποποίηση του υπ’ αριθμ. 42/ 1972 Κανονισμού λει¬ 
τουργίας του Εκκλησιαστικού Μουσείου, της Ιεράς 
Μητροπόλεως Μυτιλήνης, Ερεσσού και Πλωμαρίου. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Ταςδιατάξειςτωνάρθρων1παρ.4και45παρ.5τουΝ.590/ 
1977 «Περί του Καταστατικού Χάρτου της Εκκλησίας 
της Ελλάδος» (Φ.Ε.Κ. Α' 146/1977). 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 
Ιερούς Κανόνας και τους Νόμους του Κράτους προς το 
Χριστεπώνυμον της Εκκλησίας πλήρωμα. 

3. Τας υιρισταμένας κοινωνικός και πνευματικός ανάγ- 
κας της Ιεράς Μητροπόλεως Μυτιλήνης, Ερεσσού και 
Πλωμαρίου. 

4. Την υπ’ αριθμ. 283/22.3.2013 Πρότασιν του Σεβασμι- 
ωτάτου Μητροπολίτου Μυτιλήνης, Ερεσσού και Πλω¬ 
μαρίου Ιακώβου. 

5. Την από 3.4.2013 Γνωμοδότησιν του Νομικού Γρα¬ 
φείου της Ιεράς Συνόδου της Εκκλησίας της Ελλάδος. 

6. Την από 14.5.2013 Εγκριτικήν Απόφασιν της Διαρκούς 
Ιεράς Συνόδου, ψηφίζει: 

Τον υπ’ αριθμ. 243/2013 Κανονισμόν έχοντα ούτω: 

Άρθρο 1 

Η πρώτη παράγραφος του άρθρου 2 του υπ’ αριθμ. 
42/5.7.1972 Κανονισμού λειτουργίας του Εκκλησιαστικού 
Μουσείου της Ιεράς Μητροπόλεως Μυτιλήνης, Ερεσσού 
και Πλωμαρίου (Φ.Ε.Κ. Α' 159/8.9.1972), τροποποιείται ως 
εξής: 

«1. Το Εκκλησιαστικόν Μουσείον διοικείται υπό πεντα¬ 
μελούς Διοικητικού Συμβουλίου διοριζόμενου επί τριετεί 
θητεία δί αποφάσεως του Μητροπολίτου Μυτιλήνης και 
αποτελουμένου εκ του Μητροπολίτου ως Προέδρου, του 
Πρωτοσυγκέλλου της Ιεράς Μητροπόλεως, και τούτου 
μη υπάρχοντος, υπό ενός εκ των Ιεροκηρύκων της Ιεράς 
Μητροπόλεως, ως Αντιπροέδρου, του Εφόρου Αρχαιοτή¬ 
των Λέσβου και εκ δύο εκπαιδευτικών λειτουργών των 
υπηρετούντων εις την Παιδαγωγικήν Ακαδημίαν ή τα 
Γυμνάσια της πόλεως, των κεκτημένων κατά το δυνατόν 
σχετικός γνώσεις και πείραν εις θέματα αρμοδιότητος 


του Μουσείου ή ασκούντων λειτούργημα συναφές προς 
τας αρμοδιότητας τούτου». 

Αρθρο 2 

1. Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. 

2. Ο παρών Κανονισμός δημοσιεύεται επίσης στο Επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρο 3 

Με τον παρόντα Κανονισμό δεν προκαλείται δαπάνη 
σε βάρος του προϋπολογισμού του Νομικού Προσώ¬ 
που της Ιεράς Μητροπόλεως Μυτιλήνης, Ερεσσού και 
Πλωμαρίου. 

Αθήναι, 18η Οκτωβρίου 2013 

Ο Πρόεδρος 
1- Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή= 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-πιβΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10023704 1 1 130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































